b'\n_START_ARTICLE_\nAsta Eero\n_START_PARAGRAPH_\nAsta Eero (1. detsember 1926 Varja k\xc3\xbcla, Virumaa \xe2\x80\x93 3. veebruar 1989) oli eesti pedagoog, Eesti NSV teeneline \xc3\xb5petaja._NEWLINE_Eero l\xc3\xb5petas 1946. aastal Rakvere 1. Keskkooli, seej\xc3\xa4rel t\xc3\xb6\xc3\xb6tas aasta \xc3\xb5petajana Varja algkoolis ning j\xc3\xa4tkas \xc3\xb5pinguid 1947-1949 Tartu \xc3\x95petajate Instituudis, milles l\xc3\xb5petas kiitusega. 1956. aastal l\xc3\xb5petas ta Tartu \xc3\x9clikooli matemaatika-loodusteaduskonna, t\xc3\xb6\xc3\xb6tades samal ajal Tartu Meditsiinikoolis matemaatika\xc3\xb5petajana. 1956. aastast kuni pensionile minekuni 1979. aastal oli ta matemaatika\xc3\xb5petaja ja metoodik Tartu Pedagoogilises Koolis. T\xc3\xb6\xc3\xb6 k\xc3\xb5rvalt koostas ta ka matemaatika alg\xc3\xb5petuse metoodilise juhendi.'